钦定古今图书集成/理学汇编/文学典/第083卷 > 王显世
## 钦定古今图书集成/理学汇编/文学典/第083卷 > 王显世

按《福建通志》：显世以荫补兴化录事参军，有从官起
家守泉州，与乡民争田，显世夺以与民，一郡称快。尝
受输，却斛面不敢同列，为寄仓将更，吏以数上，显世
不愿绐云：“归当取之。”吏白：一去便不可得。笑曰：“吾不
可得，子孙不可得耶？”真德秀目为德行之士。显世博
学有诗名，大篇尤婉丽奇古，有《容安摘槁》十卷。